अखिल राजस्थान राज्य कर्मचारी संयुक्त महासंघ (एकीकृत) की ओर से प्रदेश के कर्मचारियों की मांगो पर मंथन के लिए विशाल थार सम्मेलन आयोजित किया जाएगा। सम्मेलन में सभी संवर्गों की लंबित मांगों पर चर्चा होगी तथा उन्हें पूरा कराने के रणनीति तैयार होगी। महासंघ के प्रदेश सचिव शशिभूषण शर्मा ने मीडिया को बताया कि महासंघ ने सरकार से सतत् वार्ता कर अनेक मांगे पूरी करा ली है। इसके बावजूद कई मांगे लंबित है। अब नियमित और अनियमित संविदाकर्मियों का विशाल थार सम्मेलन 1 मई को बीकानेर में आयोजित किया जाएगा। प्रदेशाध्यक्ष महेन्द्र सिंह और उपाध्यक्ष विपिन प्रकाश शर्मा का कहना है कि अब समय आ गया है सरकार अपने घोषणा पत्र के अनुरूप कर्मचारियों के लिए किए गए वायदों को पूरा करें। सम्मेलन में 7वें वेतन आयोग को लेकर एक रिपोर्ट तैयार की जावेगी जिसे राज्य सरकार को भेजा जाएगा।